Unser frûntlich gruos vor, lieber schultheiss. Von der stoessen wegen, so da sint zwûschent Heinin Rast einsteils und Cuͦnraten Nefen
andersteils umb den kosten zwûschent ine uff geloffen. Darumb ir in satz zuo Peter von Gruyers, er dozemal schultzen,
und Hansen von Mulinen, burger ze Thun, getan hant, si ze entscheident, also dz ouch unser schultheis daby sy, als
ein gemeiner und obmā, begert harinn an uns mit unserm schultheissē ze verschaffent, tag ze setzent und der
sach helffe ende geben werden, wand im des uftrag gebrest, an ein verderben lig, umb dz nun uns das nach
louffen ab werde. So hand wir mit unserm schultheisn̄ verschaffet, die sach also furderlichē uszetragent, der ouch
uff unser heissen ze stund tag gesetzet hat uff jetz suntag ze nacht in unser stat ander herberg ze sind. So mein
er uffem mentag morndes die sach furhand ze nemend, also ist ouch unser meinung, das du den benempten von
Mûlinen und Cuonraten Nefen wisest uff dem benepmten suntag ze nacht in unser stat ander herbrig ze sind
und morndes und darnach so denn unser schultht̄z zuͦ der sach wil habē, mag den dingen nach ze komend, als sich
denn dz fûrer hoͤischen wirt. Datum ultima die marty anno Dm̄ M° IIII° XL°